Defying Gravity (Keith Urban albumas)
Defying Gravity – šeštasis kantri muzikos atlikėjo Keith Urban studijinis albumas, išleistas 2009 m. kovo 31 d. Jam pristatyti išleisti penki singlai: „Sweet Thing“, „Kiss a Girl“, „Only You Can Love Me This Way“, „'Til Summer Comes Around“ ir „I'm In“. Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 171 tūkstantis kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2010 m. rugsėjo mėnesio duomenimis, JAV parduota per milijoną įrašo kopijų ir jis tapęs platininiu. 2010 m. vykusiuose „Grammy“ apdovanojimuose daina „Sweet Thing“ laimėjo apdovanojimą už geriausią kantri muzikos vyrišką vokalinį atlikimą, o pats albumas nominuotas geriausio kantri albumo kategorijoje. Sekančiais metais daina „'Til Summer Comes Around“ taip pat laimėjo apdovanojimą už geriausią kantri muzikos vyrišką vokalinį atlikimą.